Assimilation (Phonetik)

Assimiliation is n phonetisk Protsäs. Dät rakt two Soarten Assimilation, regressive un progressive Assimilation. Regressive Assimilation rakt dät ap maaste.

 Regressive Assimilation 
Ju wirket ätter links, dät hat, dät n bestimd Luud n uur Luud beienfloudet, wät eer kumt.

 Assimilation fon Steede 
Deerbie wäd n Luud fon sien Artikulationssteede leeken, so t.B. dät n, dät gewöönelk dentoal uutspreeken wäd:
Foar dät veloare k of g annert dät n sik tou dät veloare ng []. 
Biespil: en gouden Gong wäd tou eng goudn Gong []. Deeruut sjucht me, dät ju Assimilation nit altied apträt: in dät Biespil kumt ju Kombination n-g twäie foar, man bloot in dän eerste Fal rakt dät Assimilation. 
Foar dät bilabioale m, p, of b annert sik dät n tou dät bilabioale m.
Biespil: dien Määme wäd tou diem Määme [].

 Assimilation fon Stämme 
Deerbie rakt dät two Haudräägele.
Stämloosen Plosiv
Stämloosen Plosiv + stämhaften Plosiv wäide tou ne stämhafte Luudgruppe. 
Biespil: apbierge wäd tou abbierge [].
Stämloos Wrieuweluud
Stämloos Wrieuweluud + stämhaft Luud wäide tou ne stämhafte Luudgruppe.
Biespil: loos läite wäd tou looz läite [], wierbie z stoant foar stämloos Wrieuweluud [].

 Progressive Assimilation 
Ju wirket ätter gjuchts, dät hat, dät n bestimd Luud n uur Luud beienfloudet, wät leeter kumt.
Stämloos Wrieuweluud of stämloosen Plosiv + d fon litje Woude as di, dät, disse, dan, der, doo moaket dät d stämloos. 
Biespil: ap dän Bierich wäd tou ap tän Bierich [].
Dät s fon dät Foarwoud se wäd tou z [].
Biespil: wol se wäd tou wol ze [].

Ferbiendengen
Experimentelle Untersuchung zu Stimmhaftigkeitsunterschieden im Niederdeutschen.
Assimilation im Saterfriesischen. (Meent fuul Uunräägelmäitegaide tou fienden).

Kategorie:Sproakkunde